पाएं अपने शहर की ताज़ा ख़बरें और फ्री ई-पेपरडाउनलोड करें
पटना। अपराधी इसके पहले की सुप्रीम कोर्ट के एक अधिवक्ता की डॉक्टर पत्नी को गोलियों से छलनी कर पाते, पुलिस ने बदमाशों को हथियारों के साथ धर-दबोचा। पकड़े जाने के बाद बदमाशों ने जो जानकारी दी उसने पुलिस का माथा चकरा दिया। बदमाशों ने बताया कि एडवोकेट ने बीवी का कत्ल करने लिए उन्हें सुपारी में दो लाख रुपये देने का वायदा किया था। पुलिस अब एडवोकेट से पूछताछ करेगी। शनिवार को यह सनसनीखेज खुलासा पटना के सीनियर एसपी मनु महराज ने किया
उन्होंने बताया कि एडवोकेट संजय कुमार सिन्हा ने अपनी डॉक्टर बीवी सरिता सिन्हा की हत्या के लिए भाड़े पर अपराधियों को तैयार किया था। एक बदमाश को अपने ही घर में किराये पर रखा था, ताकि डॉ सरिता की दिनचर्या पर नजर रखी जा सके। एडवोकेट ने इसके एवज में मुंह मांगी रकम देने का वायदा किया था। डॉ सरिता अपने आवास के पास ही तुलसी नर्सिंग होम चलाती हैं।
इसके पहले की बदमाश अपने काम को अंजाम देते शुक्रवार की रात पुलिस ने राजधानी के आशियाना-दीघा इलाके के मजिस्ट्रेट कॉलोनी से पांच अपराधियों को पकड़ा। उनके पास से असलहे मिलने पर बदमाशों के बारे में तहकीकात की जरूरत महसूस हुई। पूछताछ में उन्होंने असली बात उगल दी। मनु महराज के अनुसार पकड़े गये बदमाशों की पहचान विपुलेश उर्र्फ विपुल, पंकज सिंह उर्फ चिंटू, निलेश कुमार, राकेश कुमार और राज कुमार सिन्हा के रूप में की गयी है। इनके पास से एक देसी पिस्टल, दो मैग्जिन, 10 गोलियां, एक चाकू, चार मोबाइल और दो मोबाइल सीम जब्त किये गये। बदमाशों ने एडवोकेट से अपना पुराना परिचय होना कबूल किया है।
सीनियर एसप ने बदमाशों के खुलासे को सनसनीखेज मामला बताया और कहा कि घटना को अंजाम देने के पहले ही पुलिस ने उसे नाकाम कर दिया। एक सवाल के जवाब में उन्होंने कहा कि इस मामले में एडवोकेट से भी पूछताछ की जाएगी। पति-पत्नी का झगड़ा हत्या की साजिश तक पहुंचा यह मामला ऊपर से देखने पर पति-पत्नी का झगड़ा लग रहा है। पर इसने इतना गंभीर रूप ले लिया कि बीवी को सदा के लिए रास्ते से हटाने की योजना बना डाली गयी।
पुलिस के अनुसार डॉ सरिता सिन्हा ने घरेलू हिंसा सहित आईपीसी की विभिन्न धाराओं के तहत अपने पति व एडवोकेट के खिलाफ पटना की प्रथम श्रेणी न्यायिक दंडाधिकारी कुमारी ज्योति की अदालत में पहले से ही मामला
दर्ज करा रखा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva awa_Deva zho_Hant eng_Latn